CELEX: 32008D0815
Language: lv
Date: 2008-10-20 00:00:00
Title: 2008/815/EK: Komisijas Lēmums ( 2008. gada 20. oktobris ), ar ko apstiprina konkrētas valstu programmas salmonellas izplatības kontrolei Gallus gallus sugas broileru saimēs (izziņots ar dokumenta numuru K(2008) 5699) (Dokuments attiecas uz EEZ)

28.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 283/43
            
         
      KOMISIJAS LĒMUMS
   
   (2008. gada 20. oktobris),
   ar ko apstiprina konkrētas valstu programmas salmonellas izplatības kontrolei Gallus gallus sugas broileru saimēs
   (izziņots ar dokumenta numuru K(2008) 5699)
   (Dokuments attiecas uz EEZ)
   (2008/815/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 17. novembra Regulu (EK) Nr. 2160/2003 par salmonellas un dažu citu pārtikā sastopamu zoonozes īpašu izraisītāju kontroli (1) un jo īpaši tās 6. panta 2. punktu,
   tā kā:
   
               (1)
            
            
               Regulas (EK) Nr. 2160/2003 mērķis ir nodrošināt, ka tiek veikti pienācīgi un iedarbīgi pasākumi salmonellas un citu zoonozes izraisītāju atklāšanai un kontrolei visos atbilstošos ražošanas, pārstrādes un realizācijas posmos, jo īpaši primārās ražošanas līmenī, lai ierobežotu to izplatību un sabiedrības veselības apdraudējumu.
            
         
               (2)
            
            
               Minētā regula paredz, ka jānosaka Kopienas mērķi, lai samazinātu dažu regulas I pielikumā uzskaitīto zoonožu un zoonozes izraisītāju izplatību dzīvnieku populācijās.
            
         
               (3)
            
            
               Kopienas mērķis samazināt Salmonella enteritidis un Salmonella typhimurium izplatību broileriem primārās ražošanas līmenī noteikts ar Komisijas 2007. gada 12. jūnija Regulu (EK) Nr. 646/2007, ar ko īsteno Eiropas Parlamenta un Padomes Regulu (EK) Nr. 2160/2003 par Kopienas mērķi samazināt Salmonella enteritidis un Salmonella typhimurium izplatību broileriem (2).
            
         
               (4)
            
            
               Lai sasniegtu šo Kopienas mērķi, dalībvalstīm jāizveido valsts programmas salmonellas izplatības kontrolei Gallus gallus sugas broileru saimēs un jāiesniedz šīs programmas Komisijai saskaņā ar Regulu (EK) Nr. 2160/2003.
            
         
               (5)
            
            
               Dažas dalībvalstis ir iesniegušas attiecīgās programmas, ko uzskata par atbilstošām attiecīgajiem Kopienas tiesību aktiem veterinārijas jomā, un jo īpaši Regulai (EK) Nr. 2160/2003.
            
         
               (6)
            
            
               Tāpēc jāapstiprina minētās valsts kontroles programmas.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Pielikumā minēto dalībvalstu iesniegtās valsts programmas, lai kontrolētu salmonellas izplatību Gallus gallus broileru saimēs, ir apstiprinātas.
   2. pants
   Lēmums stājas spēkā 2008. gada 1. decembrī.
   3. pants
   Šis lēmums ir adresēts dalībvalstīm.
   
      Briselē, 2008. gada 20. oktobrī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 325, 12.12.2003., 1. lpp.
   
      (2)  OV L 151, 13.6.2007., 21. lpp.
   
      PIELIKUMS
      Beļģija
      Bulgārija
      Čehija
      Dānija
      Vācija
      Igaunija
      Īrija
      Grieķija
      Spānija
      Francija
      Itālija
      Kipra
      Latvija
      Lietuva
      Luksemburga
      Malta
      Ungārija
      Nīderlande
      Austrija
      Polija
      Portugāle
      Rumānija
      Slovēnija
      Slovākija
      Somija
      Zviedrija
      Apvienotā Karaliste